**2025. december 08-i képviselő-testületi ülésen önálló napirendi pontként nem szereplő bizottsági határozatok végrehajtása**

**175/2025. (XII.11.) számú Képviselő-testületi határozat:**

Bábolna Város Önkormányzata Képviselő-testülete elfogadja és tudomásul veszi:

* + - 1. a Szociális és Oktatási Bizottság 50/2025. (XII.08.), 51/2025. (XII.08.), 52/2025. (XII.08.) és 53/2025. (XII.08.) számú határozatait,

1. a Pénzügyi és Településfejlesztési Bizottság 105/2025 (XII.8.), 109/2025. (XII.8.), 110/2025. (XII.8.), 113/2025. (XII.8.), 114/2025. (XII.8.), 115/2025. (XII.8.) számú határozatait,
2. a lejárt határidejű határozatokról és a két ülés közötti időszakról szóló beszámolót.

**Felelős**: polgármester

**Határidő**: 2025. december 11.

**VÉGREHAJTÁS: Végrehajtást nem igényelt.**

**Szociális és Oktatási Bizottság /decemberi ülés/**

**50/2025. (XII. 08.) számú Szociális és Oktatási Bizottsági határozat:**

Rendkívüli települési támogatás megállapítása 1 fő részére 3\*15.000 Ft értékben szociális csomagként, valamint a karácsonyi kiadások kompenzálására 60.000 Ft támogatást állapítottak meg.

**Határidő**: 2025. december 11.

**Felelős**: a bizottság elnöke

**VÉGREHAJTÁS: A támogatások kifizetésre kerültek.**

**51/2025. (XII. 08.) számú Szociális és Oktatási Bizottsági határozat:**

Karácsonyi kiadások kompenzálására nyújtott támogatás 1 fő részére.

**Határidő**: 2025. december 08.

**Felelős**: a bizottság elnöke

**VÉGREHAJTÁS: A támogatások kifizetésre kerültek.**

**52/2025. (XII. 08.) számú Szociális és Oktatási Bizottsági határozat:**

Rendkívüli települési támogatás megállapítása 1 fő részére 3 havi ingyenes melegétel és annak kiszállítása.

**Határidő**: 2026. december 08.

**Felelős**: a bizottság elnöke

**VÉGREHAJTÁS: Alapszolgáltatási Intézmény részére eljuttattuk a határozatot.**

**Pénzügyi és Településfejlesztési Bizottság /decemberi ülés/**

**105/2025. (XII. 08.) számú Pénzügyi és Településfejlesztési Bizottsági határozat:**

Bábolna Város Önkormányzat Pénzügyi és Településfejlesztési Bizottsága a 2025. december 8-i Pénzügyi és Településfejlesztési Bizottság rendes ülésének napirendi pontjait az alábbiakban fogadja el:

**Napirendi pontok:**

1. **A Képviselő-testület 2026. évi munkatervének elfogadása**

Előterjesztő: polgármester

1. **SZMSZ módosítása**

Előterjesztő: jegyző

1. **Helyi iparűzési adó rendelet módosítása**

Előterjesztő: jegyző

1. **Önkormányzati díjak megállapítása**

Előterjesztő: polgármester

1. **Jelentés a 2025. évi közútkezelői döntésekről**

Előterjesztő: polgármester

1. **Csónakház pályázati ajánlat 2. forduló**

Előterjesztő: polgármester

1. **A polgármester részére meg nem szavazott jutalom összeg felosztása**

Előterjesztő: polgármester

1. **Egyebek**

a)Főnix Íjászok kérelme

b) dr. Szabó Ákos kérelme

c) Címerhasználati kérelem

d) Ingyenes tulajdonba adással kapcsolatos döntés

**Felelős:** polgármester

**Határidő:** 2025. december 31.

**VÉGREHAJTÁS: Végrehajtást nem igényelt.**

**109/2025. (XII. 08.) számú Pénzügyi és Településfejlesztési Bizottsági határozat:**

Bábolna Város Önkormányzat Pénzügyi és Településfejlesztési Bizottsága elfogadásra javasolja Képviselő-testületnek, hogy 2026. január 1-től nem emel díjat. Kizárólag a Könyvtár és a Közösségi Ház tornatermének bérleti díját javasolja 5.500 Ft/óra összegben megállapítani.

**Felelős**: polgármester

**Határidő**: 2025. december 16.

**VÉGREHAJTÁS: Bábolna Városi Könyvtár, Művelődési-és Sportközpont vezetőjének eljuttattuk a határozatot.**

**110/2025. (XII. 08.) számú Pénzügyi és Településfejlesztési Bizottsági határozat:**

Bábolna Város Önkormányzat Pénzügyi és Településfejlesztési Bizottsága elfogadásra javasolja Képviselő-testületnek a 2025. évben kiadott közútkezelői -és tulajdonosi hozzájáruló nyilatkozatokról szóló beszámolót.

**Felelős**: polgármester

**Határidő**: 2025. december 11.

**VÉGREHAJTÁS: Végrehajtást nem igényelt a határozat.**

**113/2025. (XII. 08.) számú Pénzügyi és Településfejlesztési Bizottsági határozat:**

Bábolna Város Önkormányzat Pénzügyi és Településfejlesztési Bizottsága támogatja a Főnix Íjászok kérelmét az ingyenes használatra nézve.

**Felelős**: polgármester

**Határidő**: 2025. december 11.

**VÉGREHAJTÁS: A határozatról tájékoztattuk a Főnix Íjász Egyesületet.**

**114/2025. (XII. 08.) számú Pénzügyi és Településfejlesztési Bizottsági határozat:**

Bábolna Város Önkormányzat Pénzügyi és Településfejlesztési Bizottsága elfogadásra javasolja a Képviselő-testületnek a szándéknyilatkozatban foglaltakat, és a közművesítettség megkezdését támogatja. A Hivatal végezzen számításokat a megfelelő megoldások kidolgozására. Részletes tárgyalásokat folytasson a vállalkozóval.

**Felelős**: polgármester

**Határidő**: 2025. december 11.

**VÉGREHAJTÁS: A közművesítésre vonatkozó árajánlatok beszerzése folyamatban van.**

**115/2025. (XII. 08.) számú Pénzügyi és Településfejlesztési Bizottsági határozat:**

Bábolna Város Önkormányzat Pénzügyi és Településfejlesztési Bizottsága elfogadásra javasolja a Képviselő-testületnek a címerhasználati kérelemben foglaltakat.

**Felelős**: polgármester

**Határidő**: 2025. december 11.

**VÉGREHAJTÁS: Az Ács-Bábolna Rendőrörs parancsnokát értesítettük a határozatról.**

**2025. december 11-i képviselő-testületi ülésen önálló napirendi pontként szereplő határozatok végrehajtása**

**174/2025. (XII.11.) számú Képviselő-testületi határozat:**

Bábolna Város Önkormányzata Képviselő-testülete a 2025. december11-i Képviselő-testületi ülésének napirendi pontjait az alábbiak szerint fogadja el:

**Napirendi pontok:**

1. **Beszámoló a két ülés között történt eseményekről, a lejárt határidejű határozatokról, és a bizottságok által hozott döntésekről**

Előterjesztés felelőse: polgármester

1. **SZMSZ módosítása**

Előterjesztés felelőse: jegyző

1. **Helyi iparűzési adó rendelet módosítása**

Előterjesztés felelőse: jegyző

1. **A Képviselő-testület 2026. évi munkatervének elfogadása**

Előterjesztés felelőse: polgármester

1. **A helyi értéktár bizottság beszámolója (az előterjesztés később kerül kiküldésre)**

Előterjesztés felelőse: polgármester

1. **Csónakház pályázati ajánlat 2. forduló**

Előterjesztés felelőse: polgármester

1. **A polgármester részére meg nem szavazott jutalom összeg felosztása**

Előterjesztés felelőse: polgármester

1. **Egyebek**
2. **Ingyenes tulajdonba adással kapcsolatos döntés**

Előterjesztés felelőse: polgármester

1. **Tájékoztató a Bábolna Városi Könyvtár, Művelődési- és Sportközpont Intézményvezetéséről**

Előterjesztő: polgármester

1. **Képviselői hozzászólás**

**Felelős**: polgármester

**Határidő**: 2025. december 11.

**VÉGREHAJTÁS: Végrehajtást nem igényelt a határozat.**

**175/2025. (XII.11.) számú Képviselő-testületi határozat:**

Bábolna Város Önkormányzata Képviselő-testülete a 2025. december 11-i Képviselő-testületi ülésének napirendi pontjait az alábbiak szerint fogadja el:

Bábolna Város Önkormányzata Képviselő-testülete elfogadja és tudomásul veszi:

a Szociális és Oktatási Bizottság 49/2025 (XII.8.), 50/2025. (XII.8.), 51/2025. (XII.8.), 52/2025. (XII.8.), 53/2025. (XII.8.), számú határozatait,

a Pénzügyi és Településfejlesztési Bizottság 105/2025 (XII.8.), 109/2025. (XII.8.), 110/2025. (XII.8.), 113/2025. (XII.8.), 114/2025. (XII.8.), 115/2025. (XII.8.) számú határozatait,

a lejárt határidejű határozatokról és a két ülés közötti időszakról szóló beszámolót.

**Felelős**: polgármester

**Határidő**: 2025. december 11.

**VÉGREHAJTÁS: Végrehajtást nem igényelt a határozat.**

**176/2025. (XII.11.) számú Képviselő-testületi határozat:**

Bábolna Város Önkormányzat Képviselő-testülete elfogadja a 2026. évi munkatervet jelen határozat 1. mellékletében foglalt tartalommal.

**Felelős**: polgármester

**Határidő**: 2025. december 31.

**VÉGREHAJTÁS: 2026. évben az elfogadott munkaterv szerint tartja üléseit a Képviselő-testület.**

**177/2025. (XII.11.) számú Képviselő-testületi határozat:**

Bábolna Város Önkormányzat Képviselő-testülete elfogadja a helyi értéktár bizottság javaslatát, és támogatja a 100 éves Bábolnai Sportegyesület helyi értékké nyilvánítását.

**Felelős**: polgármester

**Határidő**: 2025. december 31.

**VÉGREHAJTÁS: A Bábolna Helyi Értéktár gyűjteményében a 100 éves BSE feltüntetésre került.**

**178/2025. (XII.11.) számú Képviselő-testületi határozat:**

Bábolna Város Önkormányzat elfogadja a bérlő módosított ajánlatát és felhatalmazza a Polgármestert a bérleti szerződés megkötésére.

**Felelős**: polgármester

**Határidő**: 2025. december 31.

**VÉGREHAJTÁS: A bérleti szerződés megkötésre került az üzemeltetővel.**

**179/2025. (XII.11.) számú Képviselő-testületi határozat:**

* Bábolna Város Önkormányzat Képviselő-testülete elfogadja a Polgármesteri 9.009.600,- forint jutalom felosztására vonatkozó javaslatot az alábbiak szerint:
* Bábolnai Közös Önkormányzati Hivatal – ingóságok beszerzése – 600.000,- forint
* Bábolna Város Önkormányzata - megbízási díjak - 600.000,- forint
* Alapszolgáltatási Központ – rendezvények lebonyolításának támogatása – 1,6 millió forint
* Bábolna Városi Könyvtár, Művelődési- és Sportközpont – ingóságok beszerzése -100.000,- forint
* Százszorszép Óvoda és Bölcsőde – sószoba homokozójának sócseréje - 400.000,- forint
* Bábolnai Hölgyek Egylete – plusz rendezvény finanszírozása 2026-ban – 300.000,- forint
* Bábolna Sport Egyesület Football szakosztály – költségek finanszírozása – 2.000.000,- forint
* Bábolna Sport Egyesület Teke szakosztály – új tekebábuk beszerzése – 400.000,- forint
* Önkormányzati Alap létrehozása a 2026-os költségvetésben a még fel nem használt összeg elkülönítésére 3.009.600,- forint.

**Felelős:** polgármester

**Határidő:** 2026. február

**VÉGREHAJTÁS: A költségvetésben az összegek betervezésre kerültek.**

**180/2025. (XII.11.) számú Képviselő-testületi határozat:**

Bábolna Város Önkormányzat Képviselő-testülete elfogadja a mintegy 4550 m2 nagyságú önkormányzati ingatlanok ingyenes tulajdonba adását az Önkormányzat vagyonáról, a vagyongazdálkodás szabályairól szóló 10/2013. (I.24.) önkormányzati rendelet 10. § 2. b) pontja szerint:

* a Bábolna belterület 926/1 helyrajzi számú, 4561 m2 alapterületű, „kivett beépítetlen terület” művelési ágú jelen határozat 1. mellékletét képező, Utiber Kft. által készített 43.596/49 munkaszámú „kisajátítási vázrajz a 926/1 helyrajzi számú földrészlet kisajátításáról a 8151 j. Ács – Bábolna összekötő út 6+350 -10+410 km sz, között Körforgalom a 8151 j út 9+288.98 km sz.ben tervezése” tárgyú záradékolt változási vázrajz és terület kimutatás szerinti ingatlanból önálló helyrajzi számra kialakított **Bábolna belterület 926/4 helyrajzi számú 307 m2 alapterületű ingatlan (a továbbiakban: Ingatlan1)**, valamint
* a Bábolna belterület 1711 helyrajzi számú, 7666 m2 alapterületű, „kivett közterület” művelési ágú jelen határozat 2. mellékletét képező, Utiber Kft. által készített 43.596/49 munkaszámú „kisajátítási vázrajz a 1711 helyrajzi számú földrészlet kisajátításáról a 8151 j. Ács – Bábolna összekötő út 6+350 -10+410 km sz, között Körforgalom a 8151 j út 9+288.98 km sz.ben tervezése” tárgyú záradékolt változási vázrajz és terület kimutatás szerinti ingatlanból önálló helyrajzi számra kialakított **Bábolna belterület 1711/2 helyrajzi számú 1318 m2 alapterületű ingatlan (a továbbiakban: Ingatlan2)**, valamint
* a Bábolna belterület 088/9 helyrajzi számú, 2 ha 8892 m2 alapterületű, „erdő” művelési ágú jelen határozat 3. mellékletét képező, Utiber Kft. által készített 43.596/49 munkaszámú „kisajátítási vázrajz a 088/9 helyrajzi számú földrészlet kisajátításáról a 8151 j. Ács – Bábolna összekötő út 6+350 -10+410 km sz, között Körforgalom a 8151 j út 9+288.98 km sz.ben tervezése” tárgyú záradékolt változási vázrajz és terület kimutatás szerinti ingatlanból önálló helyrajzi számra kialakított **Bábolna belterület 088/11 helyrajzi számú 2147 m2 alapterületű ingatlan (a továbbiakban: Ingatlan3)**, valamint
* a Bábolna belterület 1709 helyrajzi számú, 1 ha 8559 m2 alapterületű, „erdő” művelési ágú jelen határozat 1. mellékletét képező, Utiber Kft. által készített 43.596/49 munkaszámú „kisajátítási vázrajz a 1709 helyrajzi számú földrészlet kisajátításáról a 8151 j. Ács – Bábolna összekötő út 6+350 -10+410 km sz, között Körforgalom a 8151 j út 9+288.98 km sz.ben tervezése” tárgyú záradékolt változási vázrajz és terület kimutatás szerinti ingatlanból önálló helyrajzi számra kialakított **Bábolna belterület 1709/1 helyrajzi számú 778 m2 alapterületű ingatlan (a továbbiakban: Ingatlan4)**

tulajdonjogát a „8151 jelű Ács-Bábolna összekötő út 0+000 – 5+300 és 6+350 – 10+440 km szelvények között szakasz és a 8153 jelű Ács összekötő út 0+000 – 1+199 km szelvények közötti szakaszok burkolatmegerősítése” megnevezésű projekt megvalósítása céljából a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. és 2. pontjában meghatározott közfeladatok ellátásának elősegítése érdekében, a nemzeti vagyonról szóló 2011. évi CXCVI. törvény 6. § (3c) és (3d) bekezdéseire figyelemmel a kisajátításról szóló 2007. évi CXXIII. törvény 2. § e) pontja alapján, a közúti közlekedésről szóló 1988. évi I. törvény 32. § (3a) bekezdésének alkalmazásával közérdekű célból, kisajátítási eljárás lefolytatása helyett, kisajátítást helyettesítő ingyenes területátadás jogcímén, a jelen határozat alapján megkötésre kerülő megállapodásban foglalt feltételekkel és bruttó könyv szerinti értéken átruházza a Magyar Állam képviseletében, a közúti közlekedésről szóló 1988. évi I. törvény 29. § (1) és (1a) bekezdéseiben foglaltak alapján eljáró Magyar Közút Nonprofit Zrt. (székhely: 1024 Budapest, Fényes Elek utca 7-13., cégjegyzékszáma: 01-10-046265, statisztikai számjel: 14605749-5221-573-01, adószám: 14605749-2-44, képviseli: Tasi Márta vagyonnyilvántartási vezető és dr. Bardóczky Viktor vagyongazdálkodási és nyilvántartási osztályvezető; a továbbiakban: Zrt.) részére azzal, hogy a fenti ingatlanok 1/1 arányú tulajdonjoga – a Zrt. kizárólagos vagyonkezelői jogának ingyenes területátadás jogcímén történő ingatlannyilvántartási bejegyzése mellett – a Magyar Állam javára kerülnek bejegyzésre.

A képviselő-testület felhatalmazza a polgármestert, hogy a tárgyi ügyben minden további szükséges intézkedést, szóbeli és írásbeli jognyilatkozatot megtegyen, ideértve különösen a határozat 1-4. mellékletét képező kisajátítási változási vázrajzok és területkimutatások aláírását, valamint kisajátítást helyettesítő ingyenes területátadó megállapodások megkötését és aláírását.

A Képviselő-testület felkéri a jegyzőt, hogy az ingatlan-nyilvántartási eljárás eredményes lefolytatását követően az Ör. soron következő módosításakor szíveskedjen gondoskodni arról, hogy a változások az az önkormányzati ingatlanvagyon kataszterben átvezetésre kerüljenek.

**Felelős**: polgármester

**Határidő**: 2025. december 11.

**VÉGREHAJTÁS: A szerződések aláírásra kerültek.**

**181/2025. (XII.11.) számú Képviselő-testületi határozat:**

Bábolna Város Önkormányzata Képviselő- testülete tudomásul veszi, hogy Bábolna Város Polgármestere Szabóné Krajnyák Alexandrát a Bábolna Városi Könyvtár, Művelődési- és Sportközpont Szervezeti és Működési Szabályzatában foglaltak szerint intézményvezető helyettesítésére kulturális menedzserként – megbízott intézményvezetőként - foglalkoztatja 2026. január 1-től határozatlan ideig, azzal, hogy az intézményvezetői állás pályáztatása folyamatos.

**Felelős:** Polgármester

**Határidő:** 2025. december 31.

**VÉGREHAJTÁS: Az intézményvezető foglalkoztatása módosításra került, pályázatot közzétesszük.**

**2026. január 29-i rendkívüli képviselő-testületi ülésen hozott határozatok végrehajtása**

**1/2026. (I.29.) számú Képviselő-testületi határozat:**

Bábolna Város Önkormányzata Képviselő-testülete a 2026. január 29-i Képviselő-testületi ülésének napirendi pontjait az alábbiak szerint fogadja el:

**Napirendi pontok:**

1. **2026. évi költségvetés tárgyalása (I. forduló)**

Előterjesztés felelőse: polgármester

1. **2026. évi közbeszerzési terv elfogadása**

Előterjesztés felelőse: jegyző

1. **2026. évi közigazgatási szünet elrendelése**

Előterjesztés felelőse: jegyző

1. **Polgármester éves szabadságának jóváhagyása**

Előterjesztés felelőse: polgármester

1. **Bábolnai Százszorszép Óvoda és Bölcsőde nyári nyitvatartási rendjének jóváhagyása**

Előterjesztés felelőse: polgármester

1. **Okospadok beszerzése**

Előterjesztés felelőse: polgármester

1. **KEHOP pályázat benyújtása**

Előterjesztés felelőse: polgármester

1. **Győri Nagytérségi Hulladékgazdálkodási Társulás 2025. évi beszámolója**

Előterjesztés felelőse: polgármester

1. **Főnix Íjász Sportegyesület kérelme és TIAMO Tábor, és Sportcsarnok kérelem**

**Felelős**: polgármester

**Határidő**: 2026. január 29.

**VÉGREHAJTÁS: végrehajtást nem igényelt**

**2/2026 (I.29.) számú Képviselő-testületi határozat:**

Bábolna Város Önkormányzata Képviselő-testülete a 3.275.631.397 Ft főösszegű 2026. évi költségvetési rendelet-tervezet előterjesztését támogatja az alábbi eldöntendő kérdésekben szereplő rendelkezésekkel kiegészítve:

A 2026. évi költségvetés tervezésekor az alábbi eldöntendő kérdések merülnek fel:

|  |  |  |
| --- | --- | --- |
| 1. | Vannak olyan intézményi dolgozóink, akik a 15%-os béremelést nem kapták meg jogszabály alapján. Kérjük szíveskedjenek állást foglalni, hogy ők is megkaphatják-e a 15%-os emelést. | igen |
| 2. | Sor kerüljön-e az önkormányzati (intézményi) dolgozók számára cafetéria juttatás emelésére? (2025 évben 18.000 Ft/hó összeg volt.) | nem |
| 3. | Az önkormányzati intézmények dolgozói esetében (akik munkaruha juttatást kapnak) emelhető-e a juttatás összege? (jelenleg 70.000 forint/év) | nem |
| 4. | Önkormányzati tulajdonú vállalkozások ügyvezetőinek bére emelkedjen-e és ha igen, milyen mértékben? (10-12-15%) | nem |
| 5. | Emelni kívánja-e az önkormányzat a szociális csomagok összegét a jelenlegi 15.000 forint/hó összegről? | 20.000 forint/hó |
| 6. | Emelni kívánja-e az önkormányzat a vetőmagcsomagok tartalmát, értékét? | 6.000 Ft |
| 7. | Az önkormányzat önként vállalt feladatként a fejlesztőpedagógus és a gyógypedagógus megbízását támogatja-e 2026-ban az óvodában? (az intézmény költségvetésébe betervezésbe került) | igen |
| 8. | Az önkormányzat önként vállalt feladatként támogatja-e a bölcsődében 4 fő foglalkoztatását? (az intézmény költségvetésébe betervezésbe került) | igen |
| 9. | Az Alapszolgáltatási Intézményben támogatja-e az önkormányzat pszichológus foglalkoztatását megbízási szerződéssel? | igen |
| 10. | Támogatja-e az önkormányzat a lakosság részére újabb körben komposztáló edények, illetve csapadékvízgyűjtő edények osztását? | igen  komposztáló helyett magaságyás legyen |
| 11. | Kerüljön-e emelésre a képviselők, külső bizottsági tagok és az alpolgármester tiszteletdíja. | 10 %-os emelés |
| 12. | A vállalkozók éves szerződéseikben 10-12-15%-os emelést szeretnének érvényesíteni. (erdő és zöldterületek gondozása) Befogadható-e ez az emelés? | max 10% |
| 13. | Az Egészség Központban az alapellátó orvosok közmű általánya emelésre kerüljön-e? (Jelenleg 40.000 Ft/hó) | nem |
| 14. | Az egyházak támogatását emeljük-e? (Jelenleg 210.000 Ft/év.) | nem |
| 15. | A szociális segély összege 150.000 Ft legyen az 1 főre eső jövedelem a szociális támogatások esetében | igen |

**Felelős**: polgármester

**Határidő**: 2026. január 29.

**VÉGREHAJTÁS: A képviselő-testület döntései a költségvetési rendelet tervezetébe beépítésre kerültek.**

**3/2026 (I.29.) számú Képviselő-testületi határozat:**

Bábolna Város Önkormányzat Képviselő-testülete Bábolna Város Önkormányzat 2026. évről szóló közbeszerzési tervét a határozat 1. melléklete szerint támogatja.

**Felelős**: polgármester

**Határidő**: 2026. január 29.

**VÉGREHAJTÁS: A közbeszerzési terv publikálásra került.**

**4/2026 (I.29.) számú Képviselő-testületi határozat:**

Bábolna Városgazda Kft. 2026. évi közbeszerzési tervét Bábolna Város Önkormányzat Képviselő-testülete tudomásul veszi a határozat 1. melléklete szerint.

**Felelős**: polgármester

**Határidő**: 2026. január 29.

**VÉGREHAJTÁS: A közbeszerzési terv publikálásra került.**

**5/2026 (I.29.) számú Képviselő-testületi határozat:**

Bábolna Város Önkormányzata Képviselő-testülete:

1. a Bábolnai Közös Önkormányzati Hivatalt érintően

2026. december 23-tól 2027. január 4-ig. (5 munkanap)

igazgatási szünetet rendel el.

1. az elrendelt igazgatási szünet kapcsán, a zavartalan feladatellátás érdekében felkéri a jegyzőt a szükséges munkaszervezési intézkedések megtételére, valamint a lakosság és a társhatóságok előzetes tájékoztatására.

**Felelős:** Jegyző

**Határidő:** 2026. december 21.

**VÉGREHAJTÁS: A határozatot a közigazgatási szünet előtt megküldjük az érintett szerveknek, illetve a lakosságot erről tájékoztatjuk.**

**6/2026 (I.29.) számú Képviselő-testületi határozat:**

Bábolna Város Önkormányzat Képviselő-testülete a polgármester 2026. évi szabadságolási ütemtervét az előterjesztésben foglaltak szerint jóváhagyja.

**Felelős:** Polgármester

**Határidő:** azonnal

**VÉGREHAJTÁS: A határozatot és a szabadságolási tervet a Bábolnai Közös Önkormányzati Hivatal munkaügyi előadójának eljuttattuk.**

**7/2026 (I.29.) számú Képviselő-testületi határozat:**

Bábolna Város Önkormányzata Képviselő-testülete a Bábolnai Százszorszép Óvoda és Bölcsőde nyári nyitvatartási rendjét elfogadja, miszerint 2026. 08. 03. – 2026. 08. 23. közötti időszakban az óvoda zárva tart.

**Felelős**: polgármester

**Határidő**: 2026.08.23.

**VÉGREHAJTÁS: A határozat az igazgató részére megküldésre került.**

**8/2026 (I.29.) számú Képviselő-testületi határozat:**

Bábolna Város Önkormányzata Képviselő-testülete a TOP\_PLUSZ-1.1.3-21-KO2-2022-00002 azonosítószámú „Aktív és interaktív turisztikai fejlesztések a Dunától a Bakonyaljáig” című projekt keretén belül az alábbiakat állapítja meg.

A Képviselő-testület

1. felhatalmazza a Polgármestert új ajánlattételi felhívás indítására

**Felelős**: polgármester

**Határidő**: 2026. február 12.

**VÉGREHAJTÁS: A határozat a projektmenedzsment részére megküldésre került.**

**9/2026 (I.29.) számú Képviselő-testületi határozat:**

Bábolna Város Önkormányzata Képviselő-testülete felhatalmazza a Polgármester a KEHOP Plusz 2.2.1-25 “Zöld-kék infrastruktúra fejlesztések településeken (ERFA)” című pályázat benyújtására elfogadja az árajánlatot, de sikerdíjhoz köti azt

Bábolna városközpont tájépítészeti koncepció anyagot tudomásul veszi.

**Felelős**: polgármester

**Határidő**:

**VÉGREHAJTÁS: A határozat a projektmenedzsment részére és az ajánlatot adó DANU részére megküldésre került.**

**10/2026 (I.29.) számú Képviselő-testületi határozat:**

Bábolna Város Önkormányzat Képviselő-testülete a Győri Nagytérségi Hulladékgazdálkodási Társulás 2025. évi beszámolóját tudomásul veszi.

**Felelős**: polgármester

**Határidő**: 2026. január 29.

**VÉGREHAJTÁS: végrehajtást nem igényelt**

**11/2026 (I.29.) számú Képviselő-testületi határozat:**

Bábolna Város Önkormányzat Képviselő-testülete támogatja a Főnix Íjász Sportegyesület kérelmét, a versenyek lebonyolítására ingyenesen biztosítja a szabadidőpark íjászpályáját.

**Felelős**: polgármester

**Határidő**: 2026. január 29.

**VÉGREHAJTÁS: A határozatról értesítettük a Főnix Íjász Sportegyesületet.**

**12/2026 (I.29.) számú Képviselő-testületi határozat:**

Bábolna Város Önkormányzat Képviselő-testülete támogatja a Tiamo Moderntánc Egyesület kérelmét a sportcsarnok használatára vonatkozóan. A 2026. július 13. és 19. között esedékes időszakra a sportcsarnok használata díjmentesen kerül biztosításra.

**Felelős**: polgármester

**Határidő**: 2026. január 29.

**VÉGREHAJTÁS: A határozatról értesítettük a Tiamo Moderntánc Egyesületet.**