Előterjesztő: Dr. Horváth Klára polgármester

Előterjesztést készítette: dr. Poczok Szabolcs jegyző

Előzetesen tárgyalja: -

Mellékletek:

* 1. melléklet – rendelet-tervezet

Elfogadás módja: minősített többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* Bábolna Város Önkormányzat Képviselő-testületének az Önkormányzat Szervezeti és Működési Szabályzatáról szóló 15/2013. (II. 14.) számú rendelete
* Bábolna Város Önkormányzat Képviselő-testületének az önkormányzati képviselőnek, a bizottsági elnöknek és tagnak járó tiszteletdíj megállapításáról szóló 14/2024. (X.3.) önkormányzati rendelete

**Előterjesztés**

**az önkormányzati képviselőnek, a bizottsági elnöknek és tagnak járó tiszteletdíj megállapításáról**

**Tisztelt Képviselő-testület!**

**I. Általános indokolás**

Bábolna Város Önkormányzat Képviselő-testületének az önkormányzati képviselőnek, a bizottsági elnöknek és tagnak járó tiszteletdíj megállapításáról szóló 14/2024. (X.3.) önkormányzati rendelete tartalmazza a tiszteletdíjak mértékét az alábbi táblázat szerint:

|  |  |
| --- | --- |
| Képviselő tiszteletdíja | **122 000 Ft** |
| Bizottsági tag tiszteletdíja | **53 000 Ft** |
| Elnök tiszteletdíja | **10 600 Ft** |

A tiszteletdíjak mértékének 10 %-os emelése javasolt a 2/2026. (I.29.) képviselő-testületi határozat alapján.

|  |  |  |
| --- | --- | --- |
|  | **Jelenlegi rendelet** | **10%-os emelés és bizottsági elnöki plusz tiszteletdíj** |
| Képviselő tiszteletdíja | 122 000 Ft | 134 200 Ft |
| Bizottsági tag tiszteletdíja | 53 000 Ft | 58 300 Ft |
| Elnök tiszteletdíja | 10 600 Ft | 11 660 Ft |

**II. Részletes indokolás**

Az 1. §-hoz - A korábbi tiszteletdíj mértékéhez képest 10 %-os emelést állapít meg.

A 2. §-hoz – Alkalmazási szabályt tartalmaz.

A 3. §-hoz - Hatálybaléptető rendelkezéseket tartalmaz.

**III. Hatásvizsgálat**

Az Önkormányzat Szervezeti és Működési Szabályzatáról szóló 14/2024. (X.3.) önkormányzati rendelet módosításához

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: nem releváns * gazdasági hatás: nem releváns | * környezeti következmény: nem releváns * egészségi következmény: nem releváns | * csökkennek az adminisztratív terhek |
| 2. A jogszabály megalkotásának szükségességét, a jogalkotás elmaradásának várható következményei: | | |
| * jogszabály megalkotásának szükségessége: a jogszabályalkotás nem szükséges | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek adottak | | |

Bábolna, 2026. február 3.

**dr. Horváth Klára s.k.**

polgármester

1. melléklet – rendelet-tervezet

**Bábolna Város Önkormányzata Képviselő-testületének 2/2026. (II. 12.) önkormányzati rendelete**

**Az önkormányzati képviselőnek, a bizottsági elnöknek és tagnak járó tiszteletdíj megállapításáról szóló 14/2024.(X.3.) önkormányzati rendelet módosításáról**

[1] Az önkormányzati képviselői munka megbecsülése céljából a tiszteletdíj emelése szükséges.

[2] Bábolna Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 35. § (1) bekezdésében foglalt feladatkörében eljárva a következőket rendeli el:

**1. §**

Az önkormányzati képviselőnek, a bizottsági elnöknek és tagnak járó tiszteletdíj megállapításáról szóló 14/2024. (X. 3.) önkormányzati rendelet 1. § (1)–(3) bekezdése helyébe a következő rendelkezések lépnek:

„(1) A képviselőt bruttó **1**34.200,- Ft havi tiszteletdíj illeti meg.

(2) Az önkormányzati bizottság tagját bruttó 58.300,- Ft havi tiszteletdíj illeti meg.

(3) Az önkormányzati bizottsági elnökét az elnöki tisztség betöltéséért a (2) bekezdésben szabályozott összegen felül további bruttó 11.660,- Ft havi tiszteletdíj illeti meg.”

**2. §**

A rendelet 1. §-át 2026. január 1-től kell alkalmazni.

**3. §**

Ez a rendelet 2026. február 13-án lép hatályba

**Dr. Horváth Klára dr. Poczok Szabolcs**

**polgármester jegyző**